ZurichNLP/romansh-municipal-text-corpus huggingface dataset:
Rumantsch: En Svizra vegn savens realisau spazi da habitar pagabel cun agid da societads per la construcziun da habitaziuns. Perfin la vischnaunca da Flem ha decidiu alla votaziun dils 9 da zercladur 2024 dad ir quella via. Societads per la construcziun da habitaziuns s'engaschan tenor l'experientscha denton mo en cass da projects en in liug central e naven d'ina certa dimensiun. Per la sanaziun d'ina casa da pliras famiglias cun duas ni treis unitads da habitar san ellas denton buca vegnir motivadas.
Deutsch: Bezahlbarer Wohnraum wird in der Schweiz häufig mit Hilfe von Wohnbaugenossenschaften realisiert. Sogar die Gemeinde Flims hat an der Abstimmung vom 9. Juni 2024 beschlossen, diesen Weg zu beschreiten. Wohnbaugenossenschaften engagieren sich aber erfahrungsgemäss nur bei Projekten an zentraler Lage und ab einer gewissen Grössenordnung. Für die Sanierung eines Mehrfamilienhauses mit zwei oder drei Wohnungseinheiten sind sie nicht zu gewinnen.
Rumantsch: Emprema prioritad per la vischnaunca Ilanz/Glion sto pia esser, da promover il svilup da surfatschas da consctrucziun pli grondas. Per quei motiv ha la suprastonza communala mess sissum la gliesta da prioritads la cumpra digl areal Maissen a Glion. Quei areal ei ordvart interessants per la politica da construcziun da habitaziuns dalla vischnaunca, ei cumpleinamein accessibels/aviarts e sa vegnir surbaghegiaus immediatamein. En secunda prioritad duei la surbaghegiada digl areal Fistez a Castrisch cun in mix da fuormas da habitar vegnir accelerada. En cumparegliaziun cun igl areal Maissen ston ins denton spitgar cheu, tochen che la revisiun dalla planisaziun locala ei serrada giu, avon che la planisaziun e realisaziun da quei projects sa vegnir prida enta maun.
Deutsch: Erste Priorität muss deshalb für die Gemeinde sein, die Entwicklung grösserer Baulandflächen voranzutreiben. Aus diesem Grund hat der Gemeindevorstand die Ausübung des Kaufrechts für das Areal Maissen in Ilanz zuoberst auf die Prioritätenliste gesetzt. Dieses Areal ist für die Wohnbaupolitik der Gemeinde äusserst interessant, voll erschlossen und sofort überbaubar. In zweiter Priorität soll die Überbauung des Areals Fistez in Castrisch mit einem Mix an Wohnformen vorangetrieben werden. Im Gegensatz zum Areal Maissen muss hier jedoch der Abschluss der Revision der Ortsplanung abgewartet werden, bevor die Planung und Realisierung dieses Vorhabens an die Hand genommen werden kann.
Rumantsch: Las paucas parcellas da baghegiar en possess dalla vischnaunca, ch'ein aunc disponiblas, figureschan sin la pagina d'internet. La gronda part dil terren da baghegiar ei ferton els mauns da persunas privatas. Cheu vala l'obligaziun da surbaghegiar las parcellas einteifer il temps definau ella lescha cantunala davart la planisaziun dil territori. Entras quell'obligaziun vegn impediu, che terren da baghegiar vegn teniu en reserva sur decennis. En quei connex da menziunar ei era l'iniziativa parlamentara Candinas sin palencau federal, che la vischnaunca Ilanz/Glion sustegn (la vischnaunca Ilanz/Glion ha ella procedura da consultaziun formulau sia posiziun en favur dall'iniziativa Candinas). Ella stipulescha dapli flexibilitad en cass che empremas habitaziuns tenor dretg vegl vegnan sanadas, engrondidas, disfatgas e construidas da niev. La lescha federala davart las habitaziuns secundaras duei vegnir adattada aschia, che novas habitaziuns astgien vegnir scaffidas a caschun dalla sanaziun da empremas habitaziuns tenor dretg vegl. Era en cass che empremas habitaziuns vegnan disfatgas e construidas da niev, duei ei esser pusseivel d'engrondir la surfatscha utilisada principala per 30 pertschien e da scaffir novas habitaziuns e da plazzar tenor liber giudezi il niev baghetg sin la parcella existenta. Il parlament federal ha approbau l'initiativa Candinas.
Deutsch: Die wenigen noch verfügbaren Baulandparzellen im Besitz der Gemeinde sind auf der Internetseite aufgeschaltet. Der Grossteil des Baulands ist indessen in der Hand von Privaten. Hier wirkt die Mobilisierungspflicht gemäss kantonalem Raumplanungsgesetz. Das Horten von Bauland über Jahrzehnte wird durch sie verunmöglicht. Zu erwähnen ist auch die parlamentarische Initiative Candinas auf Bundesebene, welche die Gemeinde Ilanz/Glion unterstützt hat (die Gemeinde Ilanz/Glion hat im Rahmen des Vernehmlassungsverfahrens eine Eingabe zur Unterstützung des Vorstosses Candinas eingereicht). Sie fordert mehr Flexibilität beim Umbau, bei der Erweiterung, beim Abbruch und Wiederaufbau altrechtlicher Wohnbauten. Das Zweitwohnungsgesetz (SR 702) soll so angepasst werden, dass bei der Erweiterung von altrechtlichen Gebäuden gleichzeitig die Schaffung von neuen Wohnungen zulässig sein soll. Auch soll bei einem Abbruch und Wiederaufbau eines betroffenen Objekts eine Erweiterung der Hauptnutzfläche um 30 Prozent, die Schaffung zusätzlicher Wohnungen und eine Standortverschiebung auf demselben Grundstück möglich sein. Das eidgenössische Parlament hat die Initiative Candinas gutgeheissen.
Rumantsch: Ina sfida speciala che s'augmenta discusamein, ch'ei denton problematica per la scarsezia da spazi da habitar per ils indigens, ei la transformaziun d'empremas habitaziuns tenor dretg vegl en secundas habitaziuns. Sch'ins anfla gia oz ina maioritad politica per intervenziuns regulatoricas, ei dubiteivel.
Deutsch: Eine besondere Herausforderung, die schleichend zunimmt, aber für die Verknappung des Wohn¬raums für Einheimische problematisch ist, ist die Umwandlung von altrechtlichen Erst- in Zweit¬wohnungen. Ob sich bereits heute eine politische Mehrheit für regulierende Eingriffe in diesem Bereich finden lässt, ist fraglich.
Rumantsch: Ina pusseivladad, sin la quala era il forum economic fa attent, ei il sbassament dalla taglia sin entradas e facultad cun augmentar il medem mument la taglia sin immobilias. Per quei duvrass ei ina revisiun parziala dalla lescha da taglia. Propostas corrispundentas ein vegnidas renviadas dil parlament communal pliras gadas ils davos dus onns.
Deutsch: Ein Ansatz, auf den auch das Wirtschaftsforum verweist, ist die Senkung der Einkommenssteuer bei gleichzeitiger Erhöhung der Liegenschaftssteuer. Hierzu bräuchte es aber eine Teilrevision des Steuergesetzes. Entsprechende Vorlagen wurden in den letzten Jahren mehrfach vom Gemeinde¬parlament zurückgewiesen.
Rumantsch: Sco la suandonta resumaziun muossa, ha la vischnaunca Ilanz/Glion ensemen cun la vischnaunca Laax la pli bassa tariffa per la taglia sin immobilias. Tut las autras vischnauncas han realisau che la taglia sin immobilias ei in instrument impurtont per saver reducir il pei da taglia general (taglia sin entradas e facultad). Sur la taglia sin immobilias san proprietaris da habitaziuns secundaras ed interpresas grondas sco Migros, Coop, Aldi, Axpo etc., che han buca lur domicil da fatschenta ella vischnaunca, vegnir sfurzai/sfurzadas da contribuir dapli alla finanziaziun dall'infrastructura generala dalla vischnaunca. Da l'autra vart savess il pei da taglia per la taglia sin entradas e facultad, che tut las persunas cun domicil ella vischnaunca Ilanz/Glion ston pagar, vegnir sbassaus (p. ex. sin 90 %) tier entradas tuttina grondas. Quei augmentass claramein l'attractivitad fiscala da nossa vischnaunca per las habitontas ed ils habitonts.
Deutsch: Wie nachfolgende Zusammenstellung zeigt, hat die Gemeinde Ilanz/Glion zusammen mit der Gemeinde Laax den tiefsten Ansatz für die Liegenschaftssteuer. Alle anderen Gemeinden haben erkannt, dass die Liegenschaftssteuer ein wichtiges Instrument ist, um den allgemeinen Steuersatz (Einkommens- und Vermögenssteuer) senken zu können. Über die Liegenschaftssteuer können Zweitheimische und grössere Unternehmungen wie Migros, Coop, Aldi, Axpo etc., die ihren Geschäftssitz nicht in der Standortgemeinde haben, stärker für Finanzierung der allgemeinen Infrastruktur der Gemeinde herangezogen werden. Im Gegenzug könnte bei gleich hohen Einnahmen der Steuersatz für die Einkommens- und Vermögenssteuern, die alle Personen mit Wohnsitz in der Gemeinde Ilanz/Glion zu entrichten haben, gesenkt werden (bspw. auf 90 %). Dies würde die steuerliche Attraktivität unserer Gemeinde für die Einwohnerinnen und Einwohner deutlich erhöhen.
Rumantsch: En vesta al grond basegn d'investiziun dalla vischnaunca Ilanz/Glion duront ils proxims 15 entochen 20 onns eis ei illusoric da crer, ch'ins sappi sbassar il pei da taglia sulettamein cun exercezis da spargn. Talas activitads massan sfurzadamein sin donn e cuost dalla qualitad da viver en nossa vischnaunca.
Deutsch: In Anbetracht des ausgewiesenen, hohen Investitionsbedarfs der Gemeinde Ilanz/Glion in den nächsten 15 bis 20 Jahren ist es illusorisch zu glauben, dass mit blossen Sparübungen eine Steuersenkung ermöglicht werden kann. Solche Aktivitäten würden zwangsläufig zu Lasten der Lebensqualität unserer Gemeinde gehen.
Rumantsch: Igl onn 2021 ha la regiun Surselva terminau in concept per l'avertura dall'entira regiun cun bindel ultralartg UHB (Ultrahochbreitband), il qual cuntegn ina survesta dallas infrastructuras localas actualas dad UHB, ina gliesta dils deficits d'infrastructura dad UHB sco era ina planisaziun da finanzas. Ils criteris cheutier vegnan ord il concept da promoziun «Ultrahochbreitband Graubünden» approbaus dalla regenza dil cantun Grischun. Il project ei pil mument denton bloccaus pervia dalla inquisiziun instradada la fin 2020 dalla CUMCO (WEKO) arisguard igl engrondiment dalla reit da fibras da veider entras la Swisscom. Per quei motiv eruescha la regiun Surselva actualmein ils cuosts per in engrondiment dalla reit che vegn purtaus dallas vischnauncas. Sche quella via ei finanzialmein purtabla, ei oz aunc aviert.
Deutsch: Die Regiun Surselva hat 2021 ein Konzept für die Erschliessung der ganzen Region mit Ultrahoch-breitband (UHB) aufgelegt, das einen Überblick über die bestehende lokale UHB-Infrastruktur, eine Liste der UHB-Infrastrukturdefizite sowie eine Finanzplanung enthält. Die Kriterien dazu bildet das von der Regierung des Kantons Graubünden genehmigte Förderkonzept «Ultrahochbreitband Graubünden». Aufgrund der Ende 2020 von der WEKO zum Glasfaserausbau der Swisscom eröffneten Untersuchung ist das Projekt im Moment blockiert. Deshalb eruiert die Regiun Surselva derzeit die Kosten für einen durch die Gemeinden getragenen Ausbau. Ob dieser Weg finanziell zu stemmen ist, ist im Moment offen.
Rumantsch: La construcziun nova dalla staziun a Glion ei in impurtont pass per augmentar la purschida dil traffic public ella vischnaunca Ilanz/Glion. Cun il niev implont da Park & Ride a Pendas duein aunc dapli persunas vegnir animadas da midar sin il tren per il viadi al liug da lavur. La nova staziun e plazza d'autos da posta possibiliteschan ina midada efficienta dils passagiers e da realisar meglier il tact da mes'ura. La Viafier retica vul introducir il tact da mes'ura sin la fin digl onn 2025. Cun quei ei era l'amplificaziun dallas colligiaziuns cun ils autos da posta els vitgs en planisaziun. El marcau da Glion ein las lingias dils autos da posta vegnidas repartidas aschia che tut ils quartiers impurtonts (Schlifras, Via Santeri, Porta Sura, Via S. Clau Sura, Spital) ein contonschibels cun ils cuors regulars dils auto da posta, aschia che lez surprendan aschi da dir la funcziun d'in bus local. Las novas fermadas vegnan construidas tenor ils basegns da persunas cun impediments. AutoDaPosta Grischun planisescha da midar il proxim temps sin bus electrics. La nova plazza d'autos da posta vegn construida cun l'infrastructura ch'in menaschi electric pretenda.
Deutsch: Der Neubau des Bahnhofs Ilanz bildet einen Meilenstein beim Ausbau des öffentlichen Verkehrs in der Gemeinde Ilanz/Glion. Mit der neuen Park & Ride Anlage in Pendas sollen noch mehr Personen dazu bewegt werden, für die Fahrt an den Arbeitsplatz auf den Zug umzusteigen. Der neue Bahnhof und Postautoplatz ermöglichen einen effizienten Passagierumschlag und die verbesserte Umsetzung des Halbstundentakts. Die RhB will den Halbstundentakt auf Ende 2025 einführen. Damit einhergehend ist auch der Ausbau der Postauto-Anschlüsse in die Dörfer in Planung. In der Stadt Ilanz wurde die Linienführung der Postautos so gelegt, dass alle wichtigen Quartiere (Schlifras, Via Santeri, Porta Sura, Via S. Clau Sura, Spital) mit dem Postauto sozusagen als Ortsbus erschlossen werden können. Die neuen Haltestellen werden behindertengerecht ausgebaut. Postauto Graubünden plant in naher Zukunft auf Elektrobusse umzusteigen. Der neue Postautoplatz wird mit der für den Elektrobetrieb erforderlichen Infrastruktur ausgestattet.
Rumantsch: Avon che scaffir novas purschidas da mobilitad, ston ins ussa spitgar co las colligiaziuns dils autos da posta ellas fracziun vesan ora cun l'introducziun dil tact da mes'ura. Suenter san ins tut tenor basegns examinar pli exact concepts da mobilitad sco mybuxi ella regiun d'Ursera (https://mybuxi.ch/).
Deutsch: Bevor neue Mobilitätsangebote geschaffen werden, muss nun abgewartet werden, wie die Postauto Verbindungen in den Fraktionen mit der Einführung des Halbstundentakts aussehen. Danach könnten allenfalls Mobilitätskonzepte wie mybuxi im Raum Andermatt genauer geprüft werden (https://mybuxi.ch/).
Rumantsch: Da principi eis ei buca l'incumbensa dalla vischnaunca Ilanz/Glion da surprender e menar menaschis commercials. Nua ch'il basegn ed iniziativas ein avon maun, ei la vischnaunca promta da sustener projects cun metter a disposiziun localitads per cundiziuns fetg favoreivlas ni cun prestar ina finanziaziun da partenza. Exempels per quei ein las stizuns dil vitg a Ruschein ed a Siat sco era las ustrias a Pigniu ed a Luven. Era il coworking 7130 e la valurisaziun dalla surfatscha da commerci el baghetg vest dalla staziun ein exempels, co la vischnaunca sa contribuir alla amplificaziun dil provediment da basa. Per novas purschidas drov'ei denton l'iniziativa privata.
Deutsch: Grundsätzlich ist es nicht Aufgabe der Gemeinde Ilanz/Glion Gewerbebetriebe zu übernehmen und zu führen. Die Gemeinde Ilanz/Glion ist dort, wo Bedarf und Initiativen bestehen, bereit, Projekte unterstützend zu begleiten, indem sie Räumlichkeiten zu günstigen Bedingungen zur Verfügung stellt oder Anschubfinanzierungen leistet. Beispiele dafür sind die Dorfläden in Ruschein und Siat sowie die Restaurants in Pigniu und Luven. Auch das Coworking 7130 und die Inwertsetzung der Gewerbe¬fläche im Bahnhofgebäude West sind Beispiele dafür, wie die Gemeinde zur Erweiterung der Grundversorgung beitragen kann. Für neue Angebote braucht es aber die private Initiative.
Rumantsch: Per promover l'economia cun mesiras maunca il mument la basa legala sin scalem communal. Iniziativas privatas vegnan oz sustenidas pli u meins tenor giudicament liber entras la suprastonza communala. Perquei eis ei da ponderar sche la vischnaunca Ilanz/Glion duei buca relaschar ina lescha davart la promoziun dall'economia communala, ella quala ils criteris generals per sustener ils menaschis en moda punctuala e subsidiara vegnan fixai. Autras vischnauncas sco Landquart ni Cuera disponan oz gia d'ina tala lescha.
Deutsch: Für Massnahmen der Wirtschaftsförderung fehlt im heutigen Zeitpunkt auf kommunaler Ebene die gesetzliche Grundlage. Die Unterstützung von privaten Initiativen erfolgt heute mehr oder weniger nach freiem Ermessen durch Beschluss des Gemeindevorstands. Es ist deshalb zu überlegen, ob die Gemeinde Ilanz/Glion nicht ein Gesetz über die kommunale Wirtschaftsförderung erlassen sollte, in dem der Rahmen für eine punktuelle, subsidiäre Unterstützung von Betrieben festgelegt wird. Andere Gemeinden wie Landquart oder Chur verfügen bereits heute über ein solches Gesetz.
Rumantsch: En quei sectur vegn gia oz fatg bia. Numerusas uniuns ed instituziuns da cultura vegnan sustenidas finanzialmein sin basa dalla lescha da cultura e sin basa dalla lescha per promover la sanadad, prevenziun ed il sport. Exempels ein il Museum Regiunal Surselva, il Cinema sil Plaz, ils chors, la musica dil marcau, clubs da ballapei, beachvolleyball, uniuns da sport d'unviern etc. Sin igl areal da sport e temps liber Fontanivas vegn construiu il proxim temps in pumptrack, in skatepark ed in plaz da ballapei artificial. Tier las visiuns a liunga vesta quentan la realisaziun dil concept per il svilup dallas plazzas da giug, la realisaziun dad in niev local da giuventetgna, il project spazi da recreaziun Pendas, il project «R(h)ein & Rauf» e la promoziun permanenta dil sport e dalla cultura ch'ei fixada ella lescha. Era il manteniment current dallas sendas da viandar ed il menaschi e la finanziaziun dil bogn aviert Ilanz/Glion s'audan vitier. Ultra da quei vegnan mintg'onn numerusas occurrenzas sustenidas finanzialmein dalla vischnaunca sco il Städtlifest, il Städtlilauf a Glion, las numerusas fieras, differents concerts (concerts da Nadal e Daniev a Luven, Siat ed ella claustra a Glion) ed occurrenzas ellas fracziun (p.ex. via da glischs Frundsberg a Ruschein).
Deutsch: In diesem Bereich wird heute bereits sehr vieles gemacht. Es werden zahlreiche Vereine und Kulturinstitutionen gestützt auf das Kulturgesetz und gestützt auf das Gesetz über die Förderung der Gesundheit, Prävention und Sport finanziell unterstützt. Beispiele sind das Museum Regiunal Surselva, das Cinema sil Plaz, die Chöre, die Stadtmusik, Fussballvereine, Beachvolleyball, Wintersport Vereine usw. Auf dem Sport- und Freizeitareal Fontanivas wird mit Unterstützung der Gemeinde in naher Zukunft ein Pumptrack, ein Skatepark und ein Kunstrasenfussballfeld erstellt. Zu den langfristigen Visionen zählen die Umsetzung des Entwicklungskonzepts Kinderspielplätze, die Realisierung eines neuen Jugendraums, das Projekt Erholungsraum Pendas, das Projekt «R(h)ein & Rauf» und die gesetzlich verankerte, dauernde Sport- und Kulturförderung. Auch der laufende Unterhalt der Wanderwege und der Betrieb und die Finanzierung des Schwimmbads Ilanz/Glion gehören dazu. Weiter werden jedes Jahr zahlreiche Anlässe von der Gemeinde finanziell unterstützt wie das Städtlifest, der Städlilauf a Glion, die zahlreichen Märkte, verschiedene Konzerte (Weihnachts- und Neujahreskonzerte in Luven, Siat, Kloster Ilanz) und Veranstaltungen in den Fraktionen (z.B. Lichterweg Frundsberg in Ruschein).
Rumantsch: In ulteriur enrihament el sectur temps liber e cultura ei la nova biblioteca communala, la quala la vischnaunca sustegn finanzialmein cun ina contribuziun annuala considerabla.
Deutsch: Eine weitere Bereicherung im Sektor Freizeit und Kultur stellt die neue Gemeindebibliothek dar, welche die Gemeinde finanziell mit einem bedeutenden jährlichen Beitrag unterstützt.
Rumantsch: Ell'annexa ei ina tabella cun ina survesta dallas mesiras a cuorta vesta, per part realisadas, a media vesta ed a liunga vesta aschuntada. La tabella fa buca valer dad esser cumpletta. La survesta muossa denton ch'ils temas ein fetg differents arisguard cumplexitad, temps necessari per tractar els, brisanza politica ed arisguard la damonda dalla responsabladad communala. Ultra da quei exista buc en mintga camp tematic in basegn d'agir. Perquei duei il catalog da mesiras prender si las iniziativas existentas ed emplenir las largias ch'ein avon maun. En singuls secturs, nua ch'il know-how ell'administraziun ei buc avon maun, drov'ei resursas externas.
Deutsch: Im Anhang ist eine Tabelle mit einer Übersicht zu den kurzfristigen, zum Teil bereits umgesetzten, mittelfristigen und langfristigen Massnahmen angefügt. Die Tabelle erhebt keinen Anspruch auf Vollständigkeit. Die Auslegeordnung zeigt aber, dass die Themen in der Flughöhe, Dimension, im Bearbeitungsaufwand, in der politischen Brisanz und der Frage der kommunalen Zuständigkeit sehr unterschiedlich sind. Zudem besteht nicht in allen Themenfeldern ein Handlungsbedarf. Deshalb soll der Massnahmenkatalog die bestehenden Initiativen aufnehmen und wo Lücken sind, diese füllen. In einzelnen Bereichen, wo das Knowhow in der Verwaltung nicht vorhanden ist, braucht es den Beizug von externen Ressourcen.
Rumantsch: Sin fundament dallas explicaziuns precedentas e sebasond sin art. 31 e 32 dall'ordinaziun dil parlament fa la suprastonza communala la proposta da liquidar l'incumbensa Frei.
Deutsch: Aufgrund der gemachten Ausführungen und gestützt auf Art. 31 und 32 der Parlamentsordnung beantragt der Gemeindevorstand, den Auftrag Frei als erledigt abzuschreiben.
Rumantsch: L'uniun «a Glion», la quala ei vegnida fundada igl atun 2021, ha la finamira da planisar e realisar projects ed ideas innovativas els secturs da sport, cultura e dil temps liber. In project che stat special¬mein a cor all'uniun e vegn discutaus gia dapi onns ei la realisaziun d'in pumptrack a Glion. Il pump¬track a Fontanivas Glion duei esser ina zona da sentupada per giuven e vegl. In liug nua ch'ins sa far activitads sportivas ni semplamein observar la truscha multifara. Il liug a Fontanivas ei predestinaus per in pumptrack cunquei che l'infrastructura existenta sco il bogn aviert, il plaz da ballapei ed il plaz da tennis vegn cumplettada a moda raschuneivla. Per saver realisar il project suttametta la supra¬stonza communala al parlament communal l'approbaziun d'ina contribuziun da 100'000 francs.
Deutsch: Der im Herbst 2021 gegründete Verein «a Glion» hat sich zum Ziel gesetzt, innovative Projekte und Ideen in den Bereichen Sport, Kultur und Freizeit in Ilanz zu planen und umzusetzen. Ein Projekt, welches dem Verein besonders am Herzen liegt und seit Jahren diskutiert wird, ist die Realisierung eines Pumptracks in Ilanz. Der Pumptrack in Fontanivas Ilanz soll eine Begegnungs-zone für Jung und Alt sein. Ein Platz, wo man sich sportlich austoben kann oder einfach dem bunten Treiben zuschaut. Der Standort in Fontanivas ist prädestiniert für einen Pumptrack, weil die bestehende Infrastruktur wie Schwimmbad, Fussball- oder Tennisplatz sinnvoll ergänzt wird. Um das Projekt realisieren können, beantragt der Gemeindevorstand dem Gemeindeparlament, einen Beitrag von 100'000 Franken zu sprechen.
Rumantsch: Pumptracks ein ton plazzas da giug sco era indrezs da trenament per quels che semovan cun velo, skateboard ni trottinet sin tut ils scalems da habilitad. Tracks asfaltai ein hotspots per tuttas sorts bikers ch'enqueran in'aventura sportiva plein divertiment. Habilitads fundamentalas e diversas sco prender si slontsch, megliurar la pesentincla e la spertadad san vegnir trenadas. Cunquei ch'ils utilisaders vegnan cul temps megliers, ein il tracks concepi aschia ch'ils bikers san megliurar lur habilitads entras alzar la spertadad ed il grad da difficultad dils skills, senza che la construcziun sto vegnir modificada. In obstachel, atras il qual in affon da tschun onns sa rullar, sa vegnir nezegiaus d'in profi sco schanza da segls. Ultra da quei ein pumptracks impurtonts e sempels loghens da sentupada.
Deutsch: Pumptracks sind sowohl Spielplatz als auch Trainingsanlage für Biker, Skateboarder oder Roller-fahrer aller Fähigkeitsstufen. Asphaltierte Tracks sind Hotspots für alle Arten von Bikern, die ein fun- und actiongeladenes Sporterlebnis suchen. Grundlegende und vielfältige Fertigkeiten wie Schwungaufnahme, Verbesserung des Gleichgewichts und Geschwindigkeit können trainiert werden. Da die Fahrer mit der Zeit besser werden, sind die Tracks so konzipiert, dass sie die Fertigkeiten durch höhere Geschwindigkeit und steigende Skills herausfordern können, ohne dass die Konstruktion verändert werden muss. Ein Hindernis, durch das ein 5-Jähriger rollen kann, kann für einen Profi als Sprungschanze genutzt werden. Zudem sind Pumptracks wichtige und niederschwellige Begegnungsorte.
Rumantsch: La projectaziun e realisaziun succeda entras la fatschenta Velosolutions da Flem, la quala ei ina dallas purschidras dominantas internaziunalas da pumptracks asfaltai.
Deutsch: Die Projektierung und Umsetzung erfolgt durch die Unternehmung Velosolutions aus Flims, die weltweit eine der führenden Anbieterinnen von Asphalt-Pumptracks ist.
Rumantsch: Il pumptrack d'asfalt planisau ei adattaus per tuttas sorts da rodas e cundiziuns dall'aura. El drova pauc manteniment, ei da liunga durada e porscha ina surfatscha uliva che tegn bein cun ina fetg bassa resistenza da rullar.
Deutsch: Der geplante Asphalt-Pumptrack ist für alle Arten von Rädern und für alle Wetterbedingungen geeignet. Er ist wartungsarm, langlebig und bietet eine glatte und dennoch griffige Oberfläche mit sehr geringem Rollwiderstand.